text: Lívið er júst tað, sum tað er
text: #000000
text: Tummas Jákup er hin fyrsti at sýna fram í Skjólinum. Hann gekk í realskúla í Fuglafirði, er útbúgvin bygningssnikkari í 1984 og hevur smíðað alla møguliga staðni, sum hann skrivar á Facebookprofilinum.
text: #000003
text: Tummas Jákup er sjálvlærdur listamaður og stillaði fyrstu ferð út í 1976. Um tað tíðina mundu nógv leggja til merkis fyrsta fjallabilin, ein Toyota Corolla, sum hann málaði fjøll og landsløg á.
text: #000004
text: Í øllum húsunum í Kongagøtu eru nákvæmar tusj og blýantstekningar, í køkinum næstan sum dekkserviettar, men eisini verk úr øðrum tilfari, sum til dømis ein heilur veggur við fotomyndum, ið hava verið á Arken.
text: #000005
text: Niðanfyri tosar hann við Petur Prent um ymsu fjallabilarnar, og hvar onkur teirra endaði.
text: #000006
text: Í kjallarnum er rúmlig kaffistova við palli í horninum og køki aftanfyri. Úr køkinum ber til at fara útum, ganga trappurnar uppá, og síggja ein autentiskan bakgarð í Havn.
text: #000007
text: Á portrinum eru tveir postkassar, annar til sjálvt Skjólið og hin til búfólkini. Umframt hesi húsini, eigur Blái Krossur eisini grannahúsini. Sjónvarpsbilurin stendur uttafyri, tí Dagmar og Jónfinn gera film um Tummas Jákup.
text: #000008
text: Uppiá eru kømur, køkur og stova, har sýnast kann fram á veggunum. Jørgen setur brillurnar á nøsina, festir í og lesur á vegginum, at fyrsti málningurin innanfyri hurðina í gongini eitur Hetta er ikki Nólsoy.
text: #000009
text: Tummas Jákup hevur, saman við Bláa Krossi, staðið fyri umvælingini av gomlu húsunum, sum vóru heilt illa farin, ja uppgivin, sum Magni Højgaard av Toftum sigur. Men nú eru tey blivin sera hugnalig, og anda av søgu, inni og úti, mitt í Havn.
text: #000011
text: Magni sigur, at hetta er fyrsta av mongum spennandi tiltøkum, sum verða í Skjólinum komandi tíðina.
text: #000012
text: Skjólið er nýggjur partur av sosialu eindini hjá Bláa Krossi Føroya, har Magni er leiðari. Eindin fevnir eisini um umsorganarheim og búfelagsskap.
text: #000013
text: Til ferniseringina, har foreldrini, Jóna og Helgi og systrarnar úr Norðragøtu, eisini vóru við, sang Kári Sverrisson fýra vælvaldar sangir, har serliga Lívið er júst tað, sum tað er við orðum eftir Jóanesi Nielsen, hekk leingi í rúminum og skapti eitt autentiskt og beinrakið huglag.
text: #000014
text: Yrkingin stóð í savninum “Pentur”, sum kom í 1998.
text: #000015
text: Stóra blýantstekningin, sum fer um allan endaveggin, er eisini partur av framsýningini, sum er opin í ein mánað, hvønn dag frá 14 til 17 og 19 til 22.
text: #000016
text: Klikk her og síggj, hvussu opið er í Skjólinum.
text: #000017
text: Annika Olsen, borgarstjóri í Havn, helt eina stutta, men framúr góða og hjartanemandi røðu um at fóta sær, og blíva listaliga virkin aftur eftir rúsdrekkatrupulleikar.
text: #000019
text: Góði Tummas Jákup, fyrstu ferð eg sá listina hjá tær, var í søvnunum “Tankastrok X” og “Y”, sum tú og beiggi tín, Óla Jákup góvu út í 2005. Hann yrkti og tú teknaði. Hesar fangandi yrkingarnar og tekningarnar eru einfaldar, stuttligar og viðgera stórar spurningar á ein eitt sindur absurdan hátt, sum væntandi hava fingið nógv fólk at smílast og hugsa við.
text: #000021
text: Tú hevur verið virkin listamaður í nógv ár, og tú hevur arbeitt í fleiri miðlum: máling á lørift, installatión, foto og tekning. Og eitt sindur av hvørjum verður sýnt fram á hesi framsýningini, sum opnar her í dag. Verk frá tú ert 16 ára gamalur heilt fram til í dag.
text: #000022
text: Á veggunum her síggja vit eyðkendu og sermerktu tekningarnar hjá tær. Reiðskapurin er eyðmjúkur.
  Við blýanti og tussj teknar tú grá og svørt myndevni við geometriskum formum og endurtakandi mynstrum.
text: #000023
text: Í onkrum myndum kenna vit føroyska landslagið aftur. Kortini er hetta ikki avmyndað á ein siðbundnan hátt. Tað verður brotið niður fyri síðani at vera bygt upp aftur við hesum serstaku formunum. Henda samanrenningin millum tað nýmótans og tað siðbundna er nakað serligt.
text: #000024
text: Í øðrum tekningum verða vit flutt í “outer space”, í ein sci-fi heim, har alt ber til. Tær minna meg um heimin í tekningunum hjá skúladreingjum, men samstundis er tær so nógv meira enn tað. Tað er egið og djarvt.
text: #000025
text: Av og á fáa monokromu litirnir mótspæl av sterkum litum, eins og her í hesum umfatandi og nærlagda veggjaprýðinum í Skjólinum. Samanrenningin millum sartu blýantsstrikurnar og framráðandi litirnar skapa lív í rúminum, samstundis sum, at tað gevur pláss fyri hugsunarsemi. Prýðingin gevur rúminum karakter og er við til at geva rúminum lív. Tað er modernað, samstundis sum at tað fyriheldur seg til landslagið.
text: #000026
text: Uppi á eru bæði eldri myndir – frá seinast í 70-árunum og fram til nýggjari tíð. Á trappuni er ein installatión, har fotomyndir hanga á snóri og flákra í vindinum. Sama slagið av fotomyndum fylla ein heilan vegg í stovuni, og hetta verkið var fyrstu ferð sýnt fram á Arken, sum er eitt savn fyri modernaða list í Danmark, har tað var sett saman við víðakenda fjalla-bilinum hjá tær. Tú brúkar fotomyndir sum vísa løtur í lívinum hjá fólki, og skavar og manipulerar tær við klorin soleiðis at appilsingulir, eld-líknandi formar taka skap. Tað er dragandi at hyggja at hesum túsundtals vrakaðu løtumyndunum, men samstundis er tað frástoytandi, tí tað er ov nógv at taka inn. Hetta samanlíknar tú við støðuna hjá modernaða menniskjanum, sum verður dýkt undir við myndum og boðskapum í hesum talgilda heimi sum vit liva í.
text: #000027
text: Dualiteturin er gjøgnumgangandi í listini hjá tær. Tú teknar og málar undurfullar og gátuførar heimir, sum á somu tíð hála okkum áskoðarar inn og skumpa okkum burtur. Listin eru bæði leikandi løtt og óendaliga djúp. Hon er niðri á jørðini samstundis sum, at vit flúgva í rúmdini.
text: #000028
text: Listin hjá tær byggir á persónligar hendingar – bæði hendingar, sum hava sett sítt mark, og hendingar úr gerandisdegnum. Í kjalarvørrinum teknar tú tað, sum tú hevur verið ígjøgnum. Í skapanar-prosessini livur tú aftur ígjøgnum hesar hendingar. Tú nýtir listina til at finna tín leist.
text: #000029
text: Samstundis gerast hendingarnar almennar, og vit kenna okkum aftur í teimum. Vit kunnu granska verkini, peika á ymiskt sum ávirkar okkum, men tað kann vera torført at avdúkað kjarnan í tí.
text: #000030
text: Tú ger álvarsama list, sum samstundis er stuttlig. Myndirnar eru sterkar samstundis sum at tær vísa eina viðbrekna síðu. Tær eru eyðmjúkar í tilfari samstundis sum, at tær hava djørv myndevni.
text: #000031
text: Nú er bert eftir hjá mær at minna tykkum á, at fleiri av verkunum eru til sølu, so tað er endiliga at ogna sær eitt. Til endans fari eg at ynska tær, Tummas Jákup, hjartaliga til lukku við framsýningini.
text: #000032
text: Sí Bloggin hjá Birgir Kruse: birk
text: #000034
text: Listaframsýningin er opin hesar tíðir: Listaframsýningin
text: #000035
text: Barsilsbólkur til tey við rúsbundnum foreldrum ella maka
text: #000037
text: Vit nýta cookies á okkara síðu.
  Tú kanst lesa meira um nýtsluna av cookies og sløkkja tær á stillingunum
text: #000041
text: Vit nýta cookies á okkara síðu.
text: #000042
text: Tú kanst lesa meira um nýtsluna av cookies og sløkkja tær á stillingunum
text: #000043
text: Vit nýta cookies á heimasíðuni til tess at minnast tínar stillingar og veita tær eina betri heimasíðu. Cookies eru lítlir tekstfílar, ið verða goymdir á tínari teldu, sum hava til endamáls at minnast teg aftur. Cookies eru ikki skaðiligar, men kunnu innihalda upplýsingar um teg.
text: #000044
text: Tú kanst velja at frásiga tær cookies, men hetta kann hava við sær, at heimasíðan ikki virkar, sum ætlað.
text: #000045
text: Sløkkir tú fyri hesum cookies, kunnu vit ikki goyma upplýsingar um tína vitjan. Hetta kann hetta ávirka hentleikarnar á heimasíðuni.
text: #000047
text: Heimasíðan nýtir Google Analytics til tess at samla hagtøl yvir vitjandi á heimasíðuni. Talan er einans um tekniskar dátur, sum ikki eyðmerkja teg sum persón.
text: #000048
text: Hesar cookies hjálpa okkum at betra síðuna við tíðini.
text: #000049
text: Vinaliga játta neyðugar cookies fyrst, áðrenn tú kanst goyma tínar stillingar!
text: #000050
text: Les meira um okkara cookie politikk her
text: #000051